jkorsvik/nowiki_second_scrape_merged huggingface dataset:
Mario Draghi

Mario Draghi (født 3. september 1947) er en italiensk økonom som var Italias statsminister fra februar 2021 til oktober 2022. Fra 2006 til 2011 ledet Draghi den italienske nasjonalbanken, og han var president i Den europeiske sentralbank fra 2011 til 2019.


== Biografi ==
Draghi var professor ved Universitetet i Firenze fra 1981 til 1991 og fra 1984 til 1990 direktør i Verdensbanken. Han var direktør for Italias Dipartimento del Tesoro fra 1991 til 2001. Draghi arbeidet som visepresident og direktør for Goldman Sachs i perioden 2002 til 2005. Fra 2006 til 2011 ledet han den italienske nasjonalbanken og var i samme periode leder av Rådet for finansiell stabilitet.
Han var president i Den europeiske sentralbank fra 1. november 2011 til 31. oktober 2019. I samme periode var han leder av Det europeiske råd for systemrisiko.Draghi ble i januar 2014 kåret til årets sentralbanksjef for 2013 av CentralBanking.com.Han ble i februar 2021 bedt av Italias president om å danne ny italiensk regjering. Draghis regjering som ble innsatt 13. februar 2021 besto av politikere fra både høyre- og venstresiden i italiensk politikk og dessuten eksperter. Han trakk seg i juli 2022 etter at koalisjonspartneren Femstjernersbevegelsen unnlot å delta i avstemningen til et forslag om økonomiske støtteordninger i kjølvannet av krigen i Ukraina. Hans regjering fikk dermed et flertall, men Draghi søkte likevel avskjed. Søknaden ble avslått av president Sergio Mattarella. Etter at tre høyreorienterte regjeringspartier ikke ville støtte han i parlamentet 20. juli 2022 søkte Draghi på nytt om avskjed, og søknaden ble denne gang tatt til etterretning av president Mattarella. Han ba Draghis regjering fortsette som forretningsministerium til en ny regjering kunne tiltre. Den 22. oktober 2022 overtok Giorgia Meloni som Italias statsminister.


== Referanser ==


== Eksterne lenker ==
Presentasjon på Den europeiske sentralbanks hjemmeside
Joanikij av Sliven

Joanikij av Sliven (bulgarsk: Йоаникий Сливенски, født Ivan Georgiev Nedeltsjev (Иван Георгиев Неделчев) 2. mars 1939 i landsbyen Pet Mogili (Пет могили) i Nova Zagora kommune), er en bulgarsk biskop i Den bulgarske ortodokse kirke.
Joanikij har siden 1980 vært metropolitt av Sliven eparki.


== Eksterne lenker ==
Сливенски митрополит Йоаникий Arkivert 25. juni 2017 hos Wayback Machine. - biografi på bg-patriarshia.bg (bulgarsk)
Сливенски Митрополит Иоаникий - biografi på mitropolia.sliven.net (bulgarsk)
«Ophaalbrug in Nieuw-Amsterdam»

«Ophaalbrug in Nieuw-Amsterdam» (Vindebro i Ny-Amsterdam) er en akvarell malt av Vincent van Gogh i 1883.


== Se også ==
Tidlige verk av Vincent van Gogh


== Eksterne lenker ==
Akvareller hos vggallery.com
Ophaalbrug in Nieuw-Amsterdam hos vggallery.com
Laila Davidsen

Laila Davidsen (født 28. januar 1974) er en norsk politiker (Høyre, tidligere Fremskrittspartiet) som var ordfører i Alta kommune fra 2011 til 2015.Davidsen har økonomi- og lærerutdanning, og var Høyres andrekandidat fra Finnmark ved stortingsvalget 2013. Hun var også representant i Finnmark fylkesting 2007–2015.
Laila Davidsen representerte Fremskrittspartiet i Alta kommunestyre fra 2007, men meldte overgang til Høyre i 2010. Hun var også vararepresentant til Stortinget for FrP fra 2009.


== Referanser ==


== Eksterne lenker ==
(en) Laila Davidsen – kategori av bilder, video eller lyd på Commons 
(no) Laila Davidsen hos Stortinget 
(no) Laila Davidsen hos Norsk senter for forskningsdata
Anne Karin Olli

Anne Karin Olli (født 21. desember 1964) er en norsk-samisk politiker for Høyre. Fra november 2014 har hun vært statssekretær med et spesielt ansvar for saker som omhandler samer eller nasjonale minoriteter, for kommunal- og moderniseringsminister Jan Tore Sanner. Hun var ordfører i Måsøy kommune i Finnmark fra 2011 til 2014. 
Olli bor i Havøysund. Hun er utdannet sykepleier, og var helsesøster i Måsøy kommune før hun ble ordfører. Hun var leder for Finnmark Høyre fra 2008 til 2012, og var fylkestingsrepresentant i perioden 2007-2011. I perioden 2009-2013 er hun 1. vararepresentant for Finnmark på Stortinget.Anne Karin Olli er søster av sametingspresident Egil Olli.Da Anne Karin Olli fra Høyre ble valgt til ordfører i Måsøy i oktober 2011, var det første gang siden 2. verdenskrig at Arbeiderpartiet ikke fikk ordføreren i kommunen.


== Referanser ==


== Eksterne lenker ==
(no) Anne Karin Olli hos Stortinget 
(no) Anne Karin Olli hos Norsk senter for forskningsdata
Cecilie Hansen

Cecilie Hansen (født 3. november 1970) er en samisk politiker som fra 2017 til 2021 representerte Senterpartiet på Sametinget, innvalgt fra valgkrets Østre. Hun var leder for Sametingets plan- og finanskomité i denne perioden.Hun var ordfører i Sør-Varanger kommune i Finnmark fra 2011 til 2015.


== Referanser ==


== Eksterne lenker ==
Sametinget - Cecilie Hansen
Inga Manndal

Inga Ceselie Louise Manndal (født 10. september 1954) er en norsk politiker for Sosialistisk Venstreparti.
Hun var ordfører i Gamvik kommune i Finnmark fra 2011 til 2015. 
I valgkampen var hennes viktigste valgløfte å få kommunen fjernet fra ROBEK-listen ved å rydde opp i kommuneøkonomien, og gjøre dette uten å skjære ned på velferdstilbudet.Tidligere har hun blant annet jobbet som regnskapsfører og vært styremedlem i Finnmarkseiendommen.


== Referanser ==
«Liggende koe»

«Liggende koe» (‘’Liggende ku’’) er navnet på to oljemalerier malt i 1883 av Vincent van Gogh.


== Eksterne lenker ==
Tidlige malerier hos vggallery.com
Liggende koe 1 hos vggallery.com
Liggende koe 2 hos vggallery.com
Riksgjeldskontoret

Riksgjeldskontoret, vanlig kjent som Riksgälden, er en svensk statlig forvaltningsmyndighet, opprettet i 1789, som sorterer under Finansdepartementet og er statens sentrale finansforvaltning. Myndigheten er også garantimyndighet ifølge loven (1995:1571) om insättningsgaranti og loven (1999:158) om investerarskydd.


== Referanser ==


== Eksterne lenker ==
Offisielt nettsted
Telefonterror

Telefonterror refererer til all bruk av telefon for å skape irritasjon, krenkelse osv. Begrepet brukes  spesielt om at innholdet i telefonsamtalene eller tekstmeldingene er vås, og at det har skjedd mange ganger.
Foreløpig er Sven Høgda fra Norge den eneste i Skandinavia som har fått en dom for telefonterror.
Gerd Stamsø Munch

Gerd Stamsø Munch (født i 1931) er en norsk arkeolog. Hun ble cand.mag. med arkeologi i fagkretsen, og flyttet deretter til Tromsø med sin mann Jens Storm Munch. Fra 1960-tallet arbeidet hun som prosjektmedarbeider ved Tromsø museum, og sto for flere større utgravninger. Munch har vært sentral i å bygge opp den arkeologiske kompetansen i Nord-Norge.Hun deltok i undersøkelsen ved Grunnfarnes i Torsken kommune på Senja. Dette var den første fagmessige undersøkelsen av de nordnorske gårdshaugene. På begynnelsen av 1980-tallet ble det funnet spor av gammel bosetning ved Borg på Vestvågøy i Lofoten. Munch var da en pådriver for å følge opp disse undersøkelsene, og det ble etter hvert klart at det dreide seg om et funn utenom det vanlige. Hun fulgte opp resultatene, og var med på å gjennomføre planene om et visningssenter for høvdinggården, og publikasjonen av funnene.


== Bibliografi ==
Arthur Brox og Gerd Stamsø Munch (1965). Gårdshauger og tuftegrupper. Tromsø: Universitetsforlaget. 
Gerd Stamsø Munch, Jens Storm Munch og Povl Simonsen (1965). Greipstad: trekk av en nordnorsk gårds historie. Tromsø: Universitetsforlaget. 
Gerd Stamsø Munch og Povl Simonsen, red. (1973). Bonde-veidemann, bofast-ikke bofast i nordisk forhistorie: foredrag og diskusjoner fra 13. nordiske arkeologmøte i Tromsø 1970. Tromsø: Universitetsforl. ISBN 8200089703. 
Gerd Stamsø Munch (1991). Steigen kirke: arkeologiske undersøkelser under gulvet. Tromsø: Universitetet i Tromsø, Institutt for mueumsvirksomhet. 
Kvinneforskningsmaraton: Høvdinggården Borg i Lofoten. Tromsø: Tromsø Museum. 1991. s. 43. 
Kvinneforskermaraton: "Gulløksen" og runehalsringen fra Botnhamn på Senja. Tromsø: Universitetet i Tromsø. 1992. s. 43. ISBN 8291167001. 
Kvinneforskermaraton: Hagbartholmen i Steigen − en "gravholme" fra jernalder med en spesiell kvinnegrav fra vikingtid. Tromsø: Universitetet i Tromsø. 1993. s. 128. ISBN 8291167028. 
Kvinneforskermaraton: Tre kvinner fra vikingtidens stor-Tromsø. Tromsø: Universitetet i Tromsø. 1994. s. 29. ISBN 8291167036. 
Gers Stamsø Munch, Olav Sverre Johansen og Else Roesdahl, red. (2003). Borg in Lofoten − a chieftain's farm in North Norway (engelsk). Lofotr. Vikingmuséet på Borg / Tapir akademisk forlag. ISBN 9788251918251. 


== Referanser ==
Finn Wellberg

Finn Wellberg (født 6. april 1930 i Oslo) er en norsk forfatter, journalist og redaktør, bosatt i Larvik.
Han var journalist i Vårt Land¨ fra 1950 – 1954, journalist i Norsk telegrambyrå/ NTB i 1954 – 1956, og i Morgenposten 1956 – 1961. Han var redaktør i Norsk Bokhandlertidende / Den norske bokhandlerforening i 1962 – 1963. I perioden 1978 – 1994 var han redaktør i Østlandsposten. 
Wellberg var fram til 2006 leder i Norsk Journalistslag seniorklubb i Vestfold, han var leder i Wildenveyselskapet fram til 2010, og har også vunnet Herman Wildenveys Poesipris, samt Gurvikas Ærespris for sitt engasjement i lokalmiljøet. 


== Bibliografi ==
Til Tjeneste, Lions i Norge gjennom 50 år – fakta
Livsverk, om trelastfirmaet Bergene Holm as – fakta
Tilbakeblikk, biografi om Nanna Treschow – biografi
Nyinger, årbok Wildenvey-selskapet, 16. utgaver1995 – 2011
Tilbakeblikk, biografi om Nanna Treschow – biografi
Fra gutteklubber til samfunnsinstitusjoner, Hasle/Løren 1911 – 2011 – fakta
Tennis i hundre, Larvik tennisklubb 1902 – 2002 – fakta
Kaja, bestefar og maurtua, Liv forlag, 2011– fakta


== Eksterne lenker ==
Herman Wildenveys poesipris
Forfatterside hos Liv Forlag
David Headley

David Coleman Headley (født Daood Sayed Gilani 3. juni 1960 i Washington D.C.) er en pakistansk-amerikansk terrorist som har eklært seg skyldig i medvirkning til terrorangrepene i Mumbai i 2008 som drepte over 160 mennesker og planlegging av et terrorangrep mot Jyllands-Posten.
Headley ble arrestert 3. oktober 2009 da han var på vei til å ta et fly til Pakistan, hvor myndighetene mener han hadde tilknytning til den islamistiske terrororganisasjonern Lashkar-e-Taiba.I mars 2010 erklærte Headley seg skyldig etter tiltale. Han har inngått en plea bargain-avtale med amerikanske påtalemyndigheter som innebærer at disse vil kreve livsvarig fengsel for Headley istedenfor dødsstraff som han ellers kunne risikert. Avtalen innebærer også at Headley samarbeider med amerikanske myndigheter om å avsløre andre medlemmer av terrororganisasjonen. Han er ventet å få fastsatt straff i begynnelsen av 2012.


== Referanser ==
Nedyalko Yordanov

Nedyalko Assenow Yordanov, også Nedyalko Asenov Yordanov, eller Nedialko Asenov Yordanov; bulgarsk: Недялко Асенов Йорданов (født 18. januar 1940 i Burgas) er en bulgarsk forfatter, dikter, regissør og oversetter. Jordanov var en nær venn av den tyrkisk-bulgarske dikteren Recep Küpçü og har oversatt enkelte av hans verker til bulgarsk.


== Biografi ==
Jordanov tok avsluttende eksamen i sin hjemby. I 1962 avsluttet han sitt studie av bulgarsk filologi ved Universitetet i Sofia. I det påfølgende år underviste han i litteratur i Malko Tarnowo. Mellom 1983 og 1990 var han direktør ved Andriana Budewska-teatret i Burgas. Ved siden av dette var Jordanov redaktør av tidsskriftet More (bulg. Море; betyr hav) fra 1980 til 1988. Mellom 1990 og 1999 var han regissør ved teatret Wasraschdane i Sofia.


== Bibliografi (utvalg) ==
Всичко ще изпитаме (1963)
Едно дете говори с баща си (1964)
Когато ставаме бащи (1965)
Ние не вярваме в щъркели (1968)
И все пак любов (1968)
Ние сме на двадесет и пет години (1969)
Въпрос на принцип (1972)
Лирика (1973 )
Мотопедът (1973)
Остаряваме бавно (1990)
Не остарявай любов (1991)


== Utmerkelser ==
Æresborger av byen Burgas (1998)
Stara Planina-ordenen (2009)


== Referanser ==


== Eksterne lenker ==
Offisielt nettsted  (bg)
(en) Nedyalko Yordanov på Internet Movie Database
Churchillparken

Churchillparken er en offentlig park i København  oppkalt etter Winston Churchill. Parken ligger ved Langelinie, Frihedsmuseet, Kastellet og den engelske kirken St. Alban's English Church. I parken er det satt opp flere skulpturer, blant annet Stephan Sindings «Valkyrie». «Finnebørnsmonumentet» (2004), utført av den finske kunstneren Gerda Qvist, er til minne om rundt 4.000 finske barn som ble evakuert til danske familier under vinterkrigen.Frihedsmuseet brant ned i 2013, og gjenreises fra grunnen. Utgravninger ble i denne forbindelse iverksatt i 3-4 meters dybde i Churchillparken, og det ble funnet en steinalderboplass fra ca 6000 f.Kr., datert ut fra piletre og formen på pilespisser.


== Referanser ==


== Eksterne lenker ==
(en) Churchillparken – kategori av bilder, video eller lyd på Commons
Muttertrekker

En muttertrekker er en type slagtrekker, altså et verktøy som gir rotasjonsbevegelse til en aksling med kraftige impulser. Den brukes til montering og demontering av festemateriell som krever høyt moment. Slagtrekkeren fungerer ved å lagre en større mengde bevegelsesenergi i en rotasjonsmasse som plutselig leverer denne energimengden til utgangsakslingen (firkanten).Muttertrekkere kan brukes til festing av hjulmuttere som et alternativ til for eksempel hjulkryss. Disse maskinene har ofte 12.7 mm (1⁄2 toms) firkantfeste til pipenøkkel, og har meget høyt moment (f.eks. 400 Nm).
Slagtrekkeren kan være drevet elektrisk, pneumatisk (trykkluft) eller hydraulisk, men den pneumatiske (luftdrevne) slagtrekkeren er mest utbredt.


== Se også ==
Slagskrutrekker


== Referanser ==
«Le Marché aux esclaves»

«Le Marché aux esclaves» (Slavemarkedet) er et maleri av 1800-tallskunstneren Gustave Boulanger. Det avbilder en romersk slaveauksjon. Maleriet viser markedsføringen av sju unge mennesker, i alderen fra barn til unge voksne, som slaver. Alle har på seg merkelapper som viser at de tilgjenglige som slaver. Den høyeste, stående, ung kvinne har på seg et gjennomsiktig plagg som klart viser hennes bryster og kjønnshår. Auksjonariusen spiser lunsjen mens han ser veldig avslappet ut. 
Maleriet stammer fra maleritradisjonen fra Parissalongen og akademisk kunst fra det 19. århundre og viser en erotisk scene formet som et historiemaleri, som var skikken den gangen i Paris. Boulanger hadde besøkt Italia, Hellas og Nord-Afrika, og maleriet reflekterer hans fokus på korrekte kulturelle detaljer og hans ferdigheter til å gjengi de kvinnelige former.


== Referanser ==


== Se også ==
Slaveriet i Romerriket
Pentagonalt ikositetraeder

Et pentagonalt ikositetraeder er et catalansk legeme med 24 pentagoner som sider, 38 hjørner og 60 kanter. Det duale polygonet er den sløve kuba.


== Areal og volum ==
Arealet A og volumet V til et pentagonal ikositetraederr med sidelengde 1 er:

  
    
      
        3
        
          
            
              
                22
                (
                5
                t
                −
                1
                )
              
              
                4
                t
                −
                3
              
            
          
        
        ≈
        19.29994
      
    
    {\displaystyle 3{\sqrt {\frac {22(5t-1)}{4t-3}}}\approx 19.29994}
  

  
    
      
        
          
            
              
                11
                (
                t
                −
                4
                )
              
              
                2
                (
                20
                t
                −
                37
                )
              
            
          
        
        ≈
        7.4474
      
    
    {\displaystyle {\sqrt {\frac {11(t-4)}{2(20t-37)}}}\approx 7.4474}
Den Norske Mannsoktett

Den Norske Mannsoktett er et norsk vokalensemble startet av Øivind Pedersen og Lasse Bræin i 1985. Gruppa har sin base i Lillehammer. Oktetten har markert seg med spesialskrevne arrangement og humor. Besetning 2018 er Ketil Fjær, Tore Helseth, Steinar Berg, Dag Leonardsen, Tom Granlund, Ola Dahl, Øivind Pedersen, Erlend Rasmussen, Trygve Elvsås og Ivar Berg. Vokalensemblet har også samarbeidet med nordiske låtskrivere som Olle Adolphson, Erik Bye, Anne Grete Preus, Tove Karoline Knutsen, Jan Eggum, Ole Paus, Finn Kalvik, Göran Fristorp, Lars Martin Myhre, Hans Rotmo, Jonas Fjeld og Anita Skorgan.


== Eksterne lenker ==
Nettpresentasjon
«Quadrato di Villafranca»

«Il Quadrato di Villafranca» eller Esercitazione di tiro er et maleri malt 1876–1880 av Giovanni Fattori. Det viser en scene fra slaget ved Custoza (1866).
Maleriet tilhørte Stramezzi-samlingen i Crema og ble publisert i katalogen i Giovanni Malesci (red. De Agostini, Novara) al n° 175  med tittelen  “Esercitazione di Tiro”. Maleriet har blitt utstilt ved Macchiaioli-utstillingen som ble organisert av Galleriet for moderne kunst i Firenze i 1956, ved Montecatini-utstillingen i 1986 og ved Mole Antonelliana i Torino i 1986.
Tigerdrømkilden

Tigerdrømkilden (forenklet kinesisk: 虎跑梦泉; tradisjonell kinesisk: 虎跑夢泉; pinyin: hǔpáomèngquán) er en kilde og et historisk landemerke i sørvestre Hangzhou i provinsen Zhejiang i Folkerepublikken Kina.
Vannet springer ut fra kvartsitt og ansees som noe av det fineste kildevannet i Kina. Vannet er yndet for tebrygging, som for den lokale spesialitet Longjing-te.
Munken Ji Gong er begravet her.


== Referanser ==
Kulwin jernbanelinje

Kulwin jernbanelinje ligger i det nordvestlige Victoria, Australia. Den går fra Robinvalelinje i Korong Vale og blir bare brukt av godstog.


== Historie ==
Linjen ble åpnet fra Korong Vale til Wycheproof i 1883, og utvidet til Sea Lake i 1893, og til Nandaly i 1914, Mittyack i 1919, og Kulwin i 1920. Man kom seg opprinnelig til Bendigo jernbanelinjen via Bridgewater. I 1888 kunne man imidlertid bruke Dunolly–Inglewood-ruten til Mildura jernbanelinjen.
Den siste vanlige passasjertrafikken på linjen gikk fra Bendigo til Sea Lake den 7. mai 1977 og toget ble drevet av en dieselelektrisk  jernbanemotor. I april 2008 ble det offentliggjort at Korong Vale – Charlton seksjonen av linjen skulle oppgraderes som en del av Victorias kornnettverk som en del av en pakke på $ 23,7 millioner sammen med 6 andre stekninger.I februar 2010 ble bruken stoppet på grunn av den forverrede tilstanden på sporene. Dette var fornuftig da mesteparten av korntogene bare gikk så langt som til Sea Lake.


== Stasjoner ==

Stasjoner og sidespor langs linjen innbefatter:

Korong Vale, revet
Wychitella, stengt
Buckrabanyule, revet
Barrakee, stengt
Charlton, revet
Teddywaddy
Glenloth
Fairview
Wycheproof, stengt (nylig renovert og brukt som rådhus).
Dumosa
Nullawill
Warne
Culgoa
Berriwillock, stengt
Boigbeat
Sea Lake, stengt
Ninda
Nyarrin
Nandaly
Pier Millan
Mittyack
Leitpar
Kulwin, revet


== Referanser ==
Halesowen Joint Railway

Halesowen Joint Railway var en britisk før-grouping jernbaneselskap (lovgivning fra 1921) som åpnet en 10 kilometer lang jernbanelinje i 1883 i Midlands. Den ble etter hvert eiet sammen av Midland Railway og Great Western Railway.
Linjen ble stengt i 1964. Den tidligere stasjon ved Hunnington har blitt omgjort til et bolighus og den andre mellomliggende stasjonen ved Rubery har blitt revet. En kort strekning av linjen er igjen på den sørlige enden og benyttes av Longbridge motoranlegg selv om den ikke har hatt noen trafikk siden 1995.Med stengningen, og rivingen av MG Rover Longbridge-fabrikken og den gjenværende strekningen av Halesowen Railway blir snart fjernet. I august 2008 eksisterte fortsatt den gamle Longbridgestasjonsbygningen, men Railway Magazine rapporterer at den gamle Longbridge signalbygningen blir revet, og det resterende sporet fra Halesowen knutepunktet også skal fjernes.


== Referanser ==
Kontakt (film)

Kontakt (originaltittel Contact) er et amerikansk science fiction-drama fra 1997 basert på Carl Sagans roman med samme navn fra 1985. Hovedrollen spilles av Jodie Foster mens andre sentrale roller spilles av Matthew McConaughey, James Woods, Tom Skerritt og John Hurt. Regi er ved Robert Zemeckis.
Contact vant Hugo Award for beste drama og to Saturn Award. Den ble nominert til Oscar for beste lyd og Golden Globe for beste kvinnelige skuespiller.


== Handling ==
Ellie (Foster) er en ung kvinnelig astronom som vier sitt liv til søken etter utenomjordisk liv, men blir motarbeidet av sin tidligere sjef Drumlin (Tom Skerritt). Når hun mister offentlige forskningspenger, får hun uventet hjelp av den mystiske milliardæren Hadden og drar til New Mexico. Utstyrt med enorme radioteleskoper gjennomsøker hun himmelrommet etter livstegn fra intelligente ukjente. En dag oppnås kontakt, fra stjernen Vega. Kontakten ligner en mystisk puls, en blanding av maskin og hjerterytme. Oppdagelsen vekker internasjonal interesse og Ellie klarer å overbevise dem alle (inkludert presidenten) om at signalet inneholder tegninger til en maskin. Maskinen bygges og hennes tidligere sjef, David Drumlin, blir utvalgt til å reise. Ingen vet hvordan den virker eller hvor man havner. Maskinen blir imidlertid sabotert av kristne fanatikere, og hele planen ser ut til smuldre opp. Men milliardæren Hadden (John Hurt) har i all hemmelighet (i samarbeid med myndighetene i Japan og USA) bygget enda en maskin, og denne gangen er det Ellie som får reise.


== Om filmen ==
PublikumFilmen ble en suksess og innbrakte 171 millioner dollar på verdensbasis, hvorav 100 millioner i USA alene. Den havnet på en 16.-plass over de mest innbringende filmene i USA i 1997.
AnmelderneContact har fått jevnt over gode kritikker, noe som gjenspeiles i at den har oppnådd 62 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner og sammenlignet den med Nærkontakt av tredje grad.Dagbladet gav filmen terningkast tre og mente den var underholdende, men langdryg. VGs anmelder gav den terningkast fire. Nettstedet CINERAMA gav den terningkast seks i 2009 og skrev blant annet følgende: «Contact er en nydelig historie om de mest grunnleggende tingene i livet, alt sammen pakket inn i en spennende og engasjerende science fiction-film».


== Rollebesetning ==
Jodie Foster som Dr. Eleanor «Ellie» Arroway
Matthew McConaughey som Palmer Joss
James Woods som Michael Kitz
John Hurt som S. R. Hadden
Rob Lowe som Richard Rank
Tom Skerritt som Dr. David Drumlin
David Morse som Ted Arroway
William Fichtner som Dr. Kent Clark
Jena Malone som Ellie Arroway
Angela Bassett som Rachel Constantine
Geoffrey Blake som Fisher
Jake Busey som Joseph, en religiøs fanatiker
Tucker Smallwood som Missionleder


== Referanser ==


== Eksterne lenker ==
(en) Kontakt på Internet Movie Database 
(no) Kontakt hos Filmfront 
(sv) Kontakt i Svensk Filmdatabas 
(da) Kontakt i Danmark Nationale Filminstitut 
(fr) Kontakt på Allociné 
(nl) Kontakt på MovieMeter 
(en) Kontakt på AllMovie 
(en) Kontakt på Turner Classic Movies 
(en) Kontakt på Rotten Tomatoes 
(en) Kontakt på Metacritic
Contact

Contact har flere alternativer:

Contact (roman), en science fiction-roman fra 1985 skrevet av Carl Sagan.
Contact (film), en amerikansk film fra 1997 basert på boken.
Quinten Matsys

Quinten Matsys (uttales matseis), også skrevet Massys eller Massijs, egentlig Cornelis Quinten Matsys (født 1465 eller 1466, død 1530) var en flamsk maler. Han var virksom i fødebyen Leuven og i Antwerpen, påvirket av tradisjoner fra nærområdene, særlig av Dirk Bouts. Etter hvert fikk han også sterke impulser fra italiensk kunst, særlig fra Leonardo da Vinci, og ble den første store flamske renessansemaleren, selv om han beholdt drag av den karakteristiske flamske realismen. Blant Matsys' arbeider er et alterskap laget for Petrus-kirken i Leuven (ca. 1509, nå i Brussel), og et alterskap for katedralen i Antwerpen (1511), Kristus på korset (i London), to madonnabilder (i Berlin, Paris), Antonius' fristelse (i Madrid) og det sjangerpregede Vekslerparet (1514, Paris). Han malte også utmerkede portretter , sjangermotiver og bilder med lett satirisk innhold.
Quinten Matsys var faren til Jan Matsys og farfaren til Quinten Matsys den yngre, begge malere.


== Referanser ==


== Kilder ==
Artikkel i Store norske leksikon


== Eksterne lenker ==
(en) Quinten Massijs (I) – kategori av bilder, video eller lyd på Commons 
(en) Quinten Massijs (I) – galleri av bilder, video eller lyd på Commons